**AIŠKINAMASIS RAŠTAS**

**DĖL VIEŠOJO VANDENS TIEKĖJO PASKYRIMO**

**1. Sprendimo projekto esmė, tikslai ir uždaviniai.**

Lietuvos Respublikos Geriamojo vandens tiekimo ir nuotekų tvarkymo įstatyme nurodyta, kad iki 2015 m. gruodžio 31 d Savivaldybių institucijos turi paskirti viešuosius geriamojo vandens tiekėjus ir nuotekų tvarkytojus.

Savivaldybės tarybos sprendimo projektu siūloma AB „Klaipėdos vanduo“ paskirti Klaipėdos miesto savivaldybės teritorijoje viešuoju geriamojo vandens tiekėju ir nuotekų tvarkytoju.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgiant į AB ,,Klaipėdos vanduo“ 2015 m. liepos 21 d. raštą Nr. 2015/S.01-2529 ,,Dėl viešojo vandens tiekėjo paskyrimo iniciavimo“.

Rengiant projektą vadovautasi Lietuvos Respublikos Geriamojo vandens tiekimo ir nuotekų tvarkymo įstatymu. Pagal Įstatymo 10 straipsnį, kuris reglamentuoja Savivaldybių institucijų kompetenciją geriamojo vandens tiekimo ir nuotekų tvarkymo reguliavimo srityje, straipsnio 3 dalį, savivaldybių tarybos paskiria viešuosius geriamojo vandens tiekėjus ir nuotekų tvarkytojus ir paveda viešojo geriamojo vandens tiekimo teritorijose vykdyti viešąjį geriamojo vandens tiekimą ir nuotekų tvarkymą, siekdamos, kad ne mažiau kaip 95 procentai teritorijos gyventojų gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir individualiai tvarkyti nuotekas.

Valstybinės kainų ir energetikos kontrolės komisijos 2015m. liepos 9 d. nutarimu Nr. O3-420 išduota AB „Klaipėdos vanduo“ Geriamojo vandens tiekimo ir nuotekų tvarkymo veiklos licencija Nr. L7-GVTNT-44.

**3. Kokių rezultatų laukiama.**

Savivaldybės kontroliuojamą AB „Klaipėdos vanduo“ paskyrus viešuoju geriamojo vandens tiekėju ir nuotekų tvarkytoju Klaipėdos mieste Klaipėdos miesto savivaldybėje, bendrovė teiks viešojo geriamojo vandens tiekimo ir nuotekų tvarkymo paslaugas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

**Nėra.**

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įgyvendinta įstatymo nuostata, savivaldybių taryboms paskirti viešuosius geriamojo vandens tiekėjus ir nuotekų tvarkytojus.

Neigiamos pasekmės – nenumatomos**.**

PRIDEDAMA. AB ,,Klaipėdos vanduo“ 2015 -07-21 rašto Nr. 2015/S.01-2529 kopija, 4 lapai**.**

Socialinės infrastruktūros priežiūros skyriaus

Butų ir energetikos poskyrio vedėjas Algis Gaižutis